SET ปิดลบเล็กน้อย 0.12 จุด แนะจับตาสหรัฐฯ-จีนเจรจาการค้า บจ.ประกาศงบ
SET ปิดลบเล็กน้อย 0.12 จุด แนะจับตาสหรัฐฯ-จีนเจรจาการค้า บจ.ประกาศงบ โดยดัชนีปิดตลาดวันนี้ ที่ระดับ 1,679.05 จุด ลดลง 0.12 จุด หรือ 0.01% มูลค่าการซื้อขาย 4.3 หมื่นล้านบาท
3 พ.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,679.05 จุด ลดลง 0.12 จุด หรือ 0.01% มูลค่าการซื้อขาย 4.3 หมื่นล้านบาท
10 หุ้นกดดัชนีวันนี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยวันนี้แกว่งแคบคล้ายตลาดหุ้นในภูมิภาคเอเชียที่เคลื่อนไหวทั้งในแดนบวก-ลบ เนื่องจากตลาดฯยังไม่มีปัจจัยใหม่เข้ามาหนุน ขณะเดียวกันก็ใกล้จะถึงวันหยุดระยะยาวอีก ทำให้วอลุ่มเทรดหดตัวลงด้วย
อย่างไรก็ดี ในสัปดาห์หน้ามีเรื่องสำคัญที่จะต้องติดตามการเจรจาการค้าระหว่างสหรัฐฯ และจีน มีการมองกันว่าจะบรรลุข้อตกลงกันได้ในสัปดาห์หน้า ส่วนบ้านเราก็ติดตามประเด็นการเมือง ในเรื่องผลการเลือกตั้ง และติดตามการทยอยประกาศผลประกอบการของบริษัทจดทะเบียนต่อไปด้วย
สำหรับแนวโน้มการลงทุนในสัปดาห์หน้า นายชัยยศ กล่าวว่า ตลาดฯมีโอกาสที่จะแกว่งซิกแซกขึ้นได้ พร้อมให้แนวรับ 1,665-1,670 จุด ส่วนแนวต้าน 1,685-1,690 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
PTTEP   มูลค่าการซื้อขาย 2,504.88 ล้านบาท ปิดที่  131.00 บาท ลดลง  2.50 บาท
PTT     มูลค่าการซื้อขาย 1,691.64 ล้านบาท ปิดที่   49.25 บาท เพิ่มขึ้น 0.25 บาท
CPF     มูลค่าการซื้อขาย 1,305.36 ล้านบาท ปิดที่   28.25 บาท ราคาไม่เปลี่ยนแปลง
PTTGC   มูลค่าการซื้อขาย 1,061.08 ล้านบาท ปิดที่   68.75 บาท ราคาไม่เปลี่ยนแปลง
CPALL &lt;XD&gt; มูลค่าการซื้อขาย   951.04 ล้านบาท ปิดที่   77.50 บาท ราคาไม่เปลี่ยนแปลง
 
ตลาดหุ้นเอเชีย
